[[:en:Earth's magnetic field|ಭೂಮಿಯ ಕಾಂತಕ್ಷೇತ್ರ]]ವು ಸುಮಾರು [[:en:magnetic dipole|ಕಾಂತೀಯ ದ್ವಿಧ್ರುವ]]ದ ಆಕಾರವನ್ನು ಹೊಂದಿದ್ದು, ಪ್ರಸ್ತುತದಲ್ಲಿ ಕಾಂತ ಧ್ರುವಗಳು ಗ್ರಹದ ಭೌಗೋಳಿಕ ಧ್ರುವಗಳ ಸಮೀಪದಲ್ಲಿವೆ. [[:en:dynamo theory|ಡೈನಮೊ ಸಿದ್ಧಾಂತ]]ದ ಪ್ರಕಾರ, ದ್ರವೀಕೃತ ಹೊರ ಭೂಗರ್ಭದ ವಲಯದಲ್ಲಿ ಶಾಖವು ವಾಹಕ ಪದಾರ್ಥಗಳಲ್ಲಿ ಸಂವಹನ ಚಲನೆಗಳನ್ನುಂಟುಮಾಡಿ, ಇದರಿಂದ ವಿದ್ಯುತ್ ಪ್ರವಾಹಗಳು ಸೃಷ್ಟಿಯಾಗುತ್ತವೆ. ಈ ವಿದ್ಯುತ್ ಪ್ರವಾಹಗಳು ಕಾಂತಕ್ಷೇತ್ರವನ್ನು ಉಂಟುಮಾಡುತ್ತವೆ. ಭೂಗರ್ಭದಲ್ಲಿನ ಸಂವಹನ ಚಲನೆಗಳು ಸ್ವಾಭಾವಿಕವಾಗಿ ಅವ್ಯವಸ್ಥಿತವಾಗಿದ್ದು, ಮತ್ತೆ ಮತ್ತೆ ತಮ್ಮ ಹೊಂದಾಣಿಕೆಯನ್ನು ಬದಲಿಸಿಕೊಳ್ಳುತ್ತವೆ. ಇದರಿಂದ, ಸರಾಸರಿ ಪ್ರತಿ ಕೋಟಿ ವರ್ಷಗಳಲ್ಲಿ ಕೆಲವು ಬಾರಿಯಂತೆ ಅನಿಯತವಾಗಿ [[:en:geomagnetic reversal|ಕಾಂತಕ್ಷೇತ್ರ ವಿಪರ್ಯಯ]]ಗಳು ಉಂಟಾಗುತ್ತವೆ. ಇತ್ತೀಚೆಗಿನ ವಿಪರ್ಯಯವು ಸುಮಾರು ೭೦೦,೦೦೦ ವರ್ಷಗಳು ಹಿಂದೆ ಆಯಿತು.
ಈ ಕಾಂತಕ್ಷೇತ್ರದಿಂದ ಸೃಷ್ಟಿಗೊಂಡ [[:en:magnetosphere|ಕಾಂತಗೋಳ]]ವು [[ಸೌರ ಮಾರುತ]]ದಲ್ಲಿನ ಕಣಗಳನ್ನು ಭೂಮಿಯಿಂದಾಚೆಗೆ ವಾಲಿಸುತ್ತದೆ. [[:en:bow shock|ಆಘಾತ ತರಂಗ]]ದ ಸೂರ್ಯನೆಡೆಗಿರುವ ತುದಿಯು ಭೂಮಿಯ ತ್ರಿಜ್ಯದ ಸುಮಾರು ೧೩ ಪಟ್ಟು ದೂರದಲ್ಲಿ ಸ್ಥಿತವಾಗಿದೆ. ಕಾಂತಕ್ಷೇತ್ರ ಮತ್ತು ಸೌರ ಮಾರುತಗಳ ಅಪ್ಪಳಿಕೆಯಿಂದ [[:en:Van Allen radiation belt|ವಾನ್ ಆಲನ್ ವಿಕಿರಣ ಪಟ್ಟಿ]]ಗಳೆಂದು ಕರೆಯಲಾಗುವ ಒಂದು ಜೋಡಿ ಏಕಕೇಂದ್ರೀಯ [[:en:torus|ಬಳೆ]]ಯಾಕಾರದ ಶಕ್ತಿಯುತ [[ಆವಿಷ್ಟಕಣ]]ಗಳ ವಲಯಗಳು ನಿರ್ಮಿತವಾಗುತ್ತವೆ. ಈ [[:en:plasma (physics)|ಪ್ಲಾಸ್ಮ]]ವು ಕಾಂತ ಧ್ರುವಗಳ ಬಳಿ ಭೂಮಿಯ ವಾಯುಮಂಡಲವನ್ನು ಹೊಕ್ಕಾಗ [[ಧ್ರುವಾರುಣ ಜ್ಯೋತಿ]]ಯು ಉಂಟಾಗುತ್ತದೆ.

ಆಂತರಿಕ ರಚನೆ
ರಸಾಯನಿಕ ರಚನೆ
ಕಾಂತಕ್ಷೇತ್ರ
ಕಕ್ಷೆ ಮತ್ತು ಪರಿಭ್ರಮಣೆ